6.4.2022
EL
Επίσημη Εφημερίδα της Ευρωπαϊκής Ένωσης
C 152/47
3.10.
Η ΕΟΚΕ πιστεύει ότι θα πρέπει να καταβληθούν προσπάθειες για τον συντονισμό της στήριξης που παρέχεται μέσω του ΜΑΑ για τον μετασχηματισμό των ΒΥΕΠΕ με υφιστάμενα προγράμματα χρηματοδότησης δημόσιου-ιδιωτικού τομέα, όπως η SPIRE ή η σύμπραξη «Καθαρός χάλυβας».
Οι βιομηχανικές συμμαχίες θα πρέπει να χρησιμοποιηθούν ως πλατφόρμες για την προώθηση μακροπρόθεσμων συνεργειών μεταξύ έργων που χρηματοδοτούνται μέσω του ΜΑΑ και των υφιστάμενων προγραμμάτων της ΕΕ, ώστε να λειτουργήσουν ως καταλύτης για τον μετασχηματισμό των ΒΥΕΠΕ. 3.11.
Έχει διαπιστωθεί η ανάγκη να συνοδευτεί η χρηματοδοτική στήριξη που παρέχεται μέσω του ΜΑΑ από μια φιλόδοξη φορολογική μεταρρύθμιση.
Αυτό θα πρέπει να ευθυγραμμιστεί με τη συμφωνία του ΟΟΣΑ για να εξασφαλιστεί ότι οι ιδιαίτερα κερδοφόρες εταιρείες θα υπόκεινται σε πραγματικό συντελεστή φορολογίας εταιρειών ύψους 15 % από το 2023. 3.12.
Κύριος στόχος της εκταμίευσης των επιχορηγήσεων προς τις επιχειρήσεις θα πρέπει να είναι η διατήρηση της διεθνούς ανταγωνιστικότητας της βιομηχανίας της ΕΕ, με παράλληλη συμμόρφωση με τα κοινωνικά, οικονομικά και περιβαλλοντικά πρότυπα της ΕΕ, ώστε να διασφαλιστεί ότι η διττή μετάβαση θα αποβεί προς όφελος των Ευρωπαίων πολιτών.
3.13. Όπως προαναφέρθηκε, το σχέδιο ανάκαμψης της ΕΕ θα είναι καίριας σημασίας για τον μετασχηματισμό των ΒΥΕΠΕ, ενώ παράλληλα θα συμβάλει στη μεταμόρφωση άλλων οικονομικών τομέων όσον αφορά τη διττή μετάβαση.
Αυτή η ευρεία μετατροπή θα απαιτήσει μακροπρόθεσμες περιόδους προσαρμογής και μετάβασης, ιδίως σε όλα τα θέματα που σχετίζονται με το ανθρώπινο κεφάλαιο.
Η ΕΟΚΕ συνιστά μετ’ επιτάσεως να παραταθούν οι επενδυτικοί μηχανισμοί πέραν του 2026 και να καθοριστούν σαφώς μεταξύ τους ισχυρές και διαφανείς διασυνδέσεις.
4.
Ειδικές παρατηρήσεις Η ΕΟΚΕ καλεί τα κράτη μέλη και τη βιομηχανία να προωθήσουν επενδύσεις και μεταρρυθμίσεις με τον μεγαλύτερο μετασχηματιστικό αντίκτυπο, όσον αφορά την επίτευξη των τελικών στόχων που έχουν τεθεί, στους κύριους εμβληματικούς τομείς που έχει ορίσει η Επιτροπή.
Δεν μπορεί να αγνοηθεί ότι οι δαπάνες που συνεπάγεται η επίτευξη των στόχων που συνδέονται με αυτήν τη διττή μετάβαση πρέπει να είναι οικονομικά προσιτές για την κοινωνία στο σύνολό της.
4.1.
ΕΝΙΣΧΥΣΗ ΤΗΣ ΕΝΕΡΓΕΙΑΣ — Καθαρές τεχνολογίες και ανανεώσιμες πηγές ενέργειας 4.1.1.
Η βιομηχανική μετάβαση δεν θα επιτευχθεί εάν δεν υλοποιηθεί η ενεργειακή μετάβαση.
Η απαλλαγή της βιομηχανίας από τις ανθρακούχες εκπομπές θα εξαρτηθεί άμεσα από τη διαθεσιμότητα επαρκών, οικονομικά προσιτών πηγών ενέργειας χαμηλών ανθρακούχων εκπομπών που καθιστούν δυνατή τη βιομηχανική παραγωγή χαμηλών ανθρακούχων εκπομπών.
Η εξασφάλιση επαρκούς παραγωγής ενέργειας απαλλαγμένης από ανθρακούχες εκπομπές με αξιόπιστο τρόπο θα είναι ζωτικής σημασίας για την επίτευξη των κλιματικών και ψηφιακών στόχων.
Ομοίως, απαιτούνται μαζικές επενδύσεις για την ανάπτυξη ή τη δημιουργία των υποδομών που απαιτούνται για τη μεταφορά, την αποθήκευση και τη διανομή αυτών των πρωτοφανών ποσοτήτων ενέργειας χαμηλών ανθρακούχων εκπομπών.
Η εφαρμογή των εθνικών σχεδίων ανάκαμψης, και ιδίως των προτεινόμενων μεταρρυθμίσεων, θα πρέπει να επικεντρωθεί στη διασφάλιση ανταγωνιστικών, σταθερών και προβλέψιμων τιμών ενέργειας, με περιορισμό του αντικτύπου που θα έχουν οι υψηλές τιμές της ενέργειας στον πληθωρισμό, γεγονός που μπορεί να θέσει σε κίνδυνο την ανάκαμψη των ΒΥΕΠΕ και της κοινωνίας γενικότερα.
4.1.2.
Η ΕΟΚΕ συμφωνεί ότι η τεχνολογική ουδετερότητα είναι απαραίτητη κατά την εφαρμογή των εθνικών σχεδίων ανάκαμψης: όλες οι τεχνολογίες χαμηλών εκπομπών διοξειδίου του άνθρακα (ανανεώσιμες πηγές ενέργειας, ανανεώσιμο υδρογόνο, αντιδραστήρας θερμοπυρηνικής σύντηξης κ.λπ.) πρέπει να περιληφθούν σε αυτήν τη μετάβαση, εφόσον είναι ευθυγραμμισμένες με τους κλιματικούς στόχους για το 2030 και 2050, καθώς και με τους ΣΒΑ του ΟΗΕ.
Καμία τεχνολογία δεν πρέπει να αποκλείεται εκ των προτέρων ή αυθαίρετα.
Τα κριτήρια κατανομής των πόρων θα πρέπει να επικεντρώνονται στη διασφάλιση ανταγωνιστικών τιμών ενέργειας για τους τελικούς καταναλωτές, ανεξάρτητα από την ίδια την τεχνολογία.
4.1.3.
Για τον σκοπό αυτόν, ενδέχεται να είναι αναγκαίο να εξεταστεί όχι μόνο ο συνδυασμός διαφορετικών ανταγωνιστικών ανανεώσιμων πηγών ενέργειας, αλλά και ο συνδυασμός τους με τεχνολογίες δέσμευσης, αποθήκευσης και χρήσης διοξειδίου του άνθρακα, χωρίς να λησμονείται ο ρόλος που θα διαδραματίσει η ενεργειακή διασύνδεση μεταξύ των διαφόρων κρατών μελών.
Πρέπει να θεσπιστούν επαρκείς και ομοιογενείς κανονιστικές ρυθμίσεις, ώστε να δημιουργηθεί το επιχειρηματικό ενδιαφέρον για επενδύσεις και να καταστεί δυνατή η εφαρμογή αυτών των τεχνολογιών.
4.1.4.
Εκτός από τη διαθεσιμότητα οικονομικά προσιτής ενέργειας και τεχνολογικών λύσεων, η ενεργειακή απόδοση πρέπει να λαμβάνεται δεόντως υπόψη.
Όλα τα σενάρια που προσδιορίζονται στη μακροπρόθεσμη στρατηγική της ΕΕ για τη μείωση των εκπομπών ώστε να επιτευχθούν οι στόχοι της κλιματικής ουδετερότητας έως το 2050 αποδίδουν σημαντικό ρόλο στην εξοικονόμηση ενέργειας (1).
Η μετάβαση σε μια πιο κυκλική οικονομία μπορεί επίσης να διαδραματίσει σημαντικό ρόλο στη μείωση της κατανάλωσης ενέργειας και πόρων από τις ΒΥΕΠΕ.
(1)
https://knowledge4policy.ec.europa.eu/publication/depth-analysis-support-com2018-773-clean-planet-all-european-strategic-longterm-vision_en